
BILJEŠKE UZ FINANCIJSKE IZVJEŠTAJE



BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS ZA RAZDOBLJE 01.01. – 30.09. 2026. GODINE



I  PRIHODI POSLOVANJA

Prihodi poslovanja (šifra 6) – za razdoblje 01.01.2026. - 30.09.2026. prihodi iznose 2.790.308,61 eura dok su za isto razdoblje 2025. godine iznosili 2.865.309,76 eura. Smanjenje od 2,6 %  ili u apsolutnom iznosu 75.001,15 eura  objašnjeno je u nastavku.
Pomoći iz inozemstva i od subjekata unutar općeg proračuna (šifra 63) – za razdoblje 01.01.2026. - 30.09.2026. pomoći iznose 439.097,47 eura dok su za isto razdoblje 2025. godine iznosile 661.518,06 eura. Sastoje se od Pomoći proračunskim korisnicima iz proračuna koji im nije nadležan i Pomoći temeljem prijenosa EU sredstava.
Pomoći proračunskim korisnicima iz proračuna koji im nije nadležan (šifra 636) -  u 2026. godini iznose 401.942,76 eura dok su u 2025. godini iznosile 602.110,79 eura. Odnose se na zaprimljena cjepiva za obvezno cijepljenje te na cjepiva namijenjena za posebne skupine stanovništva i pojedince pod povećanim rizikom, a distribuirana od strane Hrvatskog zavoda za javno zdravstvo. Knjižena su sukladno Uputi o provođenju knjigovodstvenih evidencija nabave i distribucije cjepiva kod Hrvatskog zavoda za javno zdravstvo, Hrvatskog zavoda za zdravstveno osiguranje i županijskih zavoda za javno zdravstvo izdanoj od strane Ministarstva financija. 
Pomoći temeljem prijenosa EU sredstava (šifra 638) - u 2026. godini iznose 37.154,71 eura, a odnose se na uplate Hrvatskog zavoda za zapošljavanje, Ureda za financiranje i ugovaranje projekata EU za troškove specijalizacije dva specijalizanta – dr. Č. T. za specijalizaciju iz epidemiologije, te dr. D. T. za specijalizaciju iz kliničke mikrobiologije. Navedeni iznos je ujedno i iznos preostalih raspoloživih sredstava po projektu. U 2025. godini troškovi specijalizacije navedenih specijalizanta iznosili su 59.407,27 eura.

Prihodi od upravnih i administrativnih pristojbi, pristojbi po posebnim propisima i naknada (šifra 65) – u 2026. godini zabilježeni su prihodi u iznosu od 142.596,12 eura i obuhvaćaju prihode od dopunskog osiguranja HZZO u iznosu od 119.716,08 eura, dopunskog osiguranja-ostali (vanjska osiguranja) u iznosu od 20.654,44 eura, prihode participacije za mikrobiološke usluge u iznosu od 2.064,20 eura te prihod iz 2025. godine, a uplaćeni u siječnju 2026. godine za sufinanciranje usluge informatičkog programa CUSPIS (programsko rješenje za ordinacije školske medicine za preventivno-odgojne mjere za zdravstvenu zaštitu školske djece i studenata za 4 tima) u iznosu od 161,40 eura. Prihodi za sufinanciranje usluge informatičkog programa CUSPIS u 2026. godini su u sklopu glavarina školske medicine. U 2025. godini za isto razdoblje prihodi su iznosili 131.235,40 eura i obuhvaćaju prihode od dopunskog osiguranja HZZO u iznosu od 106.366,11 eura, dopunskog osiguranja-ostali (vanjska osiguranja) u iznosu od 21.185,81 eura, prihoda participacije za mikrobiološke usluge u iznosu od 2.117,55 eura i prihod za sufinanciranje usluge informatičkog programa CUSPIS u iznosu od 1.565,93 eura.
Prihodi od prodaje proizvoda i roba te pruženih usluga i prihodi od donacija (šifra 66) – u 2026. godini ostvareni su u iznosu od 902.210,59 eura dok je u 2025. godini za isto razdoblje njihovo ostvarenje iznosilo 741.264,72 eura. Povećanje od 21,7 % ili u apsolutnom iznosu od 160.945,87 eura rezultat je povećanja prihoda od pruženih usluga na tržištu.
Prihodi iz nadležnog proračuna i od HZZO-a na temelju ugovornih obveza  (šifra 67) – u 2026. godini ostvareni su u iznosu od 1.305.572,64 eura, dok je ostvarenje za 2025. godinu iznosilo 1.327.210,26 eura.  Sastoje se od  Prihoda iz nadležnog proračuna za financiranje redovne djelatnosti proračunskih korisnika i Prihoda od HZZO-a na temelju ugovornih obveza.
Prihodi iz nadležnog proračuna za financiranje redovne djelatnosti (šifra 671) odnosi se na prihod Županije za provođenje projekta Monitoring kojim se kontrolira zdravstvena ispravnost vode za ljudsku potrošnju iz javne vodoopskrbne mreže i vodocrpilišta lokalnih vodovoda te prate invazivne vrste komaraca na području Koprivničko-križevačke županije. U 2026. godini ostvareni su u iznosu od 27.386,00 eura, dok u istom razdoblju 2025. godine iznose 28.530,00 eura.
Prihodi od HZZO-a na temelju ugovornih obveza (šifra 673)- u 2026. godini iznose  1.278.186,64 eura te obuhvaćaju uplate glavarina, uplate za provedene mikrobiološke usluge i pripravnost. U 2025. godini prihodi su ostvareni u iznosu od 1.298.680,26 eura. Smanjenje u 2026. godini posljedica je ukidanja tima za Mentalno zdravlje (od ožujka) te tima Zdravstvene ekologije (od travnja).

Kazne, upravne mjere i ostali prihodi (šifra 68) – u 2026. godini ostvareni su u iznosu od 831,06 eura i obuhvaćaju prihode od dvije djelatnice Zavoda (uplata razlike u cijeni sistematskog pregleda) u iznosu od 160,00 eura, refundaciju HZZO-a pregleda u iznosu od 148,04 eura i uplate HZZO-a za pružene mikrobiološke usluge strancima u iznosu od 523,02 eura. U 2025. godini ostvareni su u iznosu od 4.078,19 eura i odnose se najvećim djelom na uplatu dr. K.T. vezanu za naknadu troškova specijalizacije sukladno Zakonu o zdravstvenoj zaštiti, te uplate refundacije HZZO-a za preglede  i uplate HZZO-a za pružene mikrobiološke usluge strancima.

II RASHODI POSLOVANJA
Rashodi poslovanja (šifra 3) - u 2026. godini iznose 2.415.069,02 eura dok su u istom razdoblju 2025. godine iznosili 2.270.250,29 eura. Povećanje od 6,4 % odnosno u apsolutnom iznosu od 144.818,73 eura objašnjeno je u nastavku.
Rashodi za zaposlene (šifra 31) – u 2026. godini iznose 1.604.445,80 eura dok su u 2025. iznosili 1.539.326,52 eura što je povećanje od 4,2 % ili u apsolutnom iznosu 65.119,28 eura. Navedeno povećanje vezano je uz primjenu Odluke o visini osnovice za obračun plaće u javnim službama u 2025. godini (NN 155/2024) i Odluke o visini osnovice za obračun plaće u javnim službama u 2026. godini (NN 11/2026) te zapošljavanja pet novih djelatnica u Zavodu tijekom 3. kvartala, te isplate naknade za topli obrok (od kolovoza, mjesečno 50,00 eura po zaposleniku).
Osim navedenog povećanje je vezano i uz isplatu otpremnina (u 2025. godini isplaćena jedna dok su u 2026. godini isplaćene četiri).
Plaće (bruto) (šifra 311) – u 2026. godini iznose 1.346.458,31 eura dok su u 2025. iznosile 1.298.649,81 eura što je povećanje od 3,7 % ili u apsolutnom iznosu od 47.808,50 eura. Do povećanja je došlo zbog povećanja osnovice plaće zbog primjene Odluke o visini osnovice za obračun plaće u javnim službama u 2025. godini (NN 155/2024) i Odluke o visini osnovice za obračun plaće u javnim službama u 2026. godini (NN 11/2026), zapošljavanja pet novih djelatnica u Zavodu tijekom 3. kvartala, te isplate naknade za topli obrok (od kolovoza, mjesečno 50,00 eura po zaposleniku).
Ostali rashodi za zaposlene (šifra 312) – u 2026. godini ostvareni su u iznosu 37.150,08 eura dok su u 2025. godini iznosili 27.860,71 eura. Povećanje od 33,3 % ili u apsolutnom iznosu od 9.289,37 eura najvećim dijelom vezano je uz isplatu otpremnina (u 2025. godini isplaćena jedna dok su u 2026. godini isplaćene četiri).
Doprinosi na plaće (šifra 313) – u 2026. godini ostvareni su u iznosu od 220.837,41 eura dok su u istom razdoblju 2025. godine iznosili 212.816,00 eura. Povećanje od 3,8 % odnosno u apsolutnom iznosu 8.021,41 eura vezano je također uz primjenu Odluke o visini osnovice za obračun plaće u javnim službama u 2025. godini (NN 155/2024) i Odluke o visini osnovice za obračun plaće u javnim službama u 2026. godini (NN 11/2026) te zapošljavanja pet novih djelatnica u Zavodu tijekom 3. kvartala.

Materijalni rashodi (šifra 32) - u 2026. godini ostvareni su u iznosu od 810.306,25 eura dok su u istom razdoblju 2025. godine iznosili 730.445,10 eura. Povećanje od 10,9% ili u apsolutnom iznosu od 79.861,15 eura obuhvaća:
Naknade troškova zaposlenicima (šifra 321) - u 2026. godini ostvareni su u iznosu od 33.456,16 eura dok su u istom razdoblju 2025. godine iznosili 35.553,42 eura te bilježe smanjenje od 5,9 % odnosno u apsolutnom iznosu od 2.088,26 eura. Smanjenje je vezano uz uplatu školarine za dr. D. T.  u 2025. godini, u istom razdoblju 2026. godinu takvih uplata nije bilo.
Službena putovanja (šifra 3211) - u 2026. godini ostvareni su u iznosu od 3.070,94 eura dok su u istom razdoblju 2025. godine iznosila 1.272,32 eura. Povećanje od 141,4 % odnosno u apsolutnom iznosu od 1.798,62 eura vezano je uz veći broj poslovnih putovanja.
Stručno usavršavanje zaposlenika (šifra 3213) - u 2026. godini ostvareni su u iznosu od 4.264,12 eura dok su u istom razdoblju 2025. godine iznosila 8.078,26 eura. Smanjenje od 42,7 % odnosno u apsolutnom iznosu od 3.814,14 eura vezano je uz uplatu školarine za dr. D. T., u istom razdoblju 2026. godine takvih uplata nije bilo.
Rashodi za materijal i energiju (šifra 322) – u 2026. godini ostvareni su u iznosu od 246.233,13 eura  dok su istom razdoblju 2025. godine iznosili 217.788,05 eura. Povećanje od 13,1 %  odnosno u apsolutnom iznosu od 28.445,08 eura objašnjeno je u nastavku.
Uredski materijal i ostali materijalni rashodi (šifra 3221) - u 2026. godini ostvareni su u iznosu od 12.874,99 eura dok su u istom razdoblju 2025. godine iznosili 14.902,52 eura. Smanjenje za 13,6 % odnosno u apsolutnom iznosu od 2.027,53 eura vezano je najvećim dijelom uz nabavu materijala za higijenske potrebe  po povoljnijoj cijeni.
Materijal i sirovine (šifra 3222) - u 2026. godini ostvareni su u iznosu od 202.841,59 eura dok su u istom razdoblju 2025. godine iznosili 179.040,91 eura. Povećanje od 13,3% odnosno u apsolutnom iznosu od 23.800,68 eura nastalo je zbog obavljanja većeg broja pretraga i analiza a samim time je došlo do naručivanja većih količina osnovnog i pomoćnog materijala.
Energija (šifra 3223) - u 2026. godini troškovi vezani uz energiju ostvareni su u iznosu od 25.013,76 eura dok su u istom razdoblju 2025. godine iznosili 21.003,14 eura. Povećanje od 19,1 % posljedica je povećanja cijena energenata.
Sitni inventar i auto gume (šifra 3225) - u 2026. godini ostvareni su u iznosu od 2.664,95 eura dok su u istom razdoblju 2025. godine iznosili 2.580,96 eura. Navedeni inventar odnosi se na manje laboratorijske uređaje potrebne za svakodnevni rad.
Službena, radna i zaštitna odjeća i obuća (šifra 3227) - u 2026. godini ostvareni su u iznosu od 2.837,84 eura dok su u istom razdoblju 2025. godine iznosili 260,52 eura. Do povećanja je došlo budući da je u 2026. godini nabavljena obuća za rad u laboratoriju i na terenu.
Rashodi za usluge (šifra 323) – u 2026. godini ostvareni su u iznosu od 212.908,30 eura dok su u 2025. godini iznosili 166.157,72 eura. Povećanje od 28,1 % odnosno u apsolutnom iznosu od 46.750,58 eura objašnjeno je u nastavku. Značajnija odstupanja vezana su uz:
Usluge telefona, interneta, pošte i prijevoza (šifra 3231) - u 2026. godini ostvarene su u iznosu od 16.110,69 eura dok su u istom razdoblju 2025. godine iznosile 14.656,42 eura. Povećanje je vezano uz uslugu fiskalizacije računa (za cijelu 2026. godinu).
Usluge tekućeg i investicijskog održavanja  (šifra 3232) - u 2026. godini ostvarene su u iznosu od 43.392,34 eura dok su u istom razdoblju 2025. godine iznosile 37.939,45 eura. U odnosu na 2025. godinu ostvareno je povećanje od 14,4 % odnosno u apsolutnomu iznosu od 5.452,89 eura. Povećanje je najvećim dijelom vezano uz više cijene preventivnih servisa.
Usluge promidžbe i informiranja (šifra 3233)  – u 2026. godini ostvarene su u iznosu od 3.512,81 eura dok u 2025. godini navedenih usluga u izvještajnom razdoblju nema. Usluge su vezane uz objavu natječaja za imenovanje ravnatelja Zavoda za javno zdravstvo Koprivničko-križevačke županije objavljenog  u Narodnim novinama, objavu natječaja za izbor kandidata i prijem u radni odnos na neodređeno vrijeme i upućivanje na specijalizaciju također objavljenog  u Narodnim novinama te oglašavanje postupka javne nabave na EOJN.
Komunalne usluge (šifra 3234) - u 2026. godini ostvarene su u iznosu od 26.206,93 eura dok su u istom razdoblju 2025. godine iznosile 18.046,79 eura. U odnosu na 2025. godinu ostvareno je povećanje od 45,2 % odnosno u apsolutnomu iznosu od 8.160,14 eura. Povećanje je vezano uz povećanje cijene zbrinjavanja infektivnog otpada kao i povećanje Komunalne naknade.
Zakupnine i najamnine (šifra 3235) - u 2026. godini iznose 632,88 eura dok su u istom razdoblju 2025. godine iznosile 6,24 eura. Obuhvaćaju zakup poslovnog prostora u Domu zdravlja (ispostavi Križevac i Đurđevac) a u 2026. godini obuhvaćaju i godišnji zakup servera (hosting) službene stranice ZZJZ. Rashod za navedeni zakup u 2025. godini evidentiran je u 4. kvartalu.
Zdravstvene i veterinarske usluge (šifra 3236) - u 2026. godini ostvarene su u iznosu od 42.970,07 eura dok su u istom razdoblju 2025. godine iznosile 22.656,92 eura. Povećanje u odnosu na 2025. godinu rezultat je većeg broja ispitivanih uzoraka od kojih dio ispitivanja sukladno zakonskoj regulativi provodi referentni laboratorij i naplati usluga pregleda stranaca koje Zavod ne može sam provesti, a koje je dužan obaviti prema Odluci sadržaja pregleda koje je propisala ministrica zdravstva.
Intelektualne i osobne usluge (šifra 3237) - u 2026. godini ostvarene su u iznosu od 19.801,21 eura dok su u istom razdoblju 2025. godine iznosile 21.286,91 eura. U odnosu na 2025. godinu ostvareno je smanjenje od 7 % odnosno u apsolutnom iznosu od 1.485,70 eura, razlog tome je veći broj isplata u 2025. godini vezanih uz pravno savjetovanje.
Računalne usluge (šifra 3238) - u 2026. godini ostvarene su u iznosu od 16.906,55 eura dok su u istom razdoblju 2025. godine iznosile 15.535,86 eura. U odnosu na 2025. godinu ostvareno je povećanje od 8,8 % odnosno u apsolutnomu iznosu od 1.370,69 eura zbog manjeg broja uplata u 2025. godini Zavodu za informatiku Osijek (ugovor je sklopljen 01.06.2025.godine).
[bookmark: _GoBack]Ostale usluge (šifra 3239) - u 2026. godini ostvarene su u iznosu od 43.374,82 eura dok su u istom razdoblju 2025. godine iznosile 36.029,13 eura. U odnosu na 2025. godinu ostvareno je povećanje od 20,4 % odnosno u apsolutnomu iznosu od 17.345,69 eura najvećim djelom zbog korištenja dodatnih usluga čišćenja  (ispomoć u čišćenju ureda zbog iznenadnog bolovanja čistačice te temeljno pranje podova i premazivanje podnih površina u Službi mikrobiologije).
Rashodi lijekova i potrošnog medicinskog materijala kod zdravstvenih ustanova  (šifra 325) – u 2026. godini ostvareni su u iznosu od 280.129,23 eura dok su u 2025. godini iznosili 286.550,38 eura. Odnose se na rashode za utrošena cjepiva dobivena od Hrvatskog zavoda za javno zdravstvo za obvezno cijepljenje te na cjepiva namijenjena za posebne skupine stanovništva i pojedince pod povećanim rizikom.
Ostali nespomenuti rashodi poslovanja (šifra 329) - u 2026. godini ostvareni su u iznosu od 37.570,43 eura dok su u istom razdoblju 2025. godine iznosili 24.395,53 eura. Obuhvaćaju Naknade za rad predstavničkih i izvršnih tijela, povjerenstva i sl., Premije osiguranja, Reprezentaciju, Članarine i norme, Pristojbe i naknade te Ostale nespomenute rashode poslovanja. U odnosu na 2025. godinu ostvareno je povećanje od 54 % odnosno u apsolutnomu iznosu od 13.174,90 eura koje je objašnjeno u nastavku:
Naknade za rad predstavničkih i izvršnih tijela (šifra 3291) - u 2026. godini ostvarene su u iznosu od 19.739,25 eura dok su u istom razdoblju 2025. godine iznosile 8.129,92 eura. Povećanje u odnosu na prošlogodišnje razdoblje nastalo je zbog povećanja iznosa naknade sukladno Odluci o utvrđivanju visine naknade za rad predsjednika i članova upravnog vijeća zdravstvene ustanove KLASA:121-13/26-02/01; URBROJ:534-04-1/1-26-01 od 26. siječnja 2026. godine. 
Premije osiguranja (šifra 3292) - u 2026. godini ostvarene su u iznosu od 6.722,28 eura dok su u istom razdoblju 2025. godine iznosile 4.500,63 eura. Povećanje u odnosu na prošlogodišnje razdoblje rezultat je izmjene strukture osiguranih rizika, odnosno ugovoren je širi obuhvat rizika (sukladno naputku  Županije i prethodnom savjetovanju sa Interomnia d.o.o. za brokerske poslove u osiguranju i reosiguranju). 
Reprezentacija (šifra 3293) - u 2026. godini ostvareni su u iznosu od 1.621,26 eura dok u istom razdoblju 2025. godine iznose 1.558,52 eura. U 2026. godini iznos od 733,33 eura odnosi se na knjiženja dva računa Podravka d.d. iz prosinaca 2025. godine (zaprimljeni u lipnju 2026. godine).
Pristojbe i naknade (šifra 3295) - u 2026. godini ostvarene u iznosu od 5.022,54 eura dok su u istom razdoblju 2025. godine iznosile 6.308,57 eura. Unatoč povećanju naknade poslodavca zbog nezapošljavanja osoba s invaliditetom u 2026. godini došlo je do smanjenja u odnosu na prošlu godinu za 20,4 % zbog uplata rata za Spomeničku rentu Gradu Koprivnici. U 2026. godini navedenih uplata za Spomeničku rentu Gradu Koprivnici nije bilo.
Ostali nespomenuti rashodi poslovanja (šifra 3299) - u 2026. godini ostvareni su u iznosu od 3.101,30 eura dok su u istom razdoblju 2025. godine iznosili 2.570,84 eura. U 2026. godini najvećim dijelom odnose se na naplatu jamstva za ozbiljnost ponude (bjanko zadužnice predane u javnom natječaju za nabavu usluge analize vezane uz monitoring vodocrpilišta i vodoopskrbne mreže objavljenom od strane Zavoda za javno zdravstvo Međimurske županije)  i troška novčane kazne po Prekršajnom nalogu RH, Općinskog suda u Koprivnici, POSLOVNI BROJ: Pp-1286/2026-2 od 23.srpanj 2026.godine  dok su se u 2025. godini odnosili na trošak dostave.

Financijski rashodi (skupina 34) – u 2026. godini iznosili su 316,97 eura dok im je ostvarenje u istom razdoblju 2025. godine iznosilo 476,70 eura. Obuhvaćaju Bankarske usluge i usluge platnog prometa. Smanjenje u 2026. godini od 33,5 % vezano je uz izdavanje bankarskih garancija u postupcima javne nabave u 2025. godini.

Z005 - UKUPNI RASHODI POSLOVANJA – u 2026. godini ostvareni su u iznosu od 2.415.069,02 eura dok su u istom razdoblju 2025. godine iznosili 2.270.250,29 eura što je povećanje od 6,4 % odnosno u apsolutnom iznosu 144.818,73 eura.
X001 -VIŠAK PRIHODA POSLOVANJA – u 2026. godini ostvaren u iznosu od 375.239,59 eura dok je u istom razdoblju 2025. godine iznosio 595.059,47 eura.


III PRIHODI I RASHODI OD NEFINANCIJSKE IMOVINE
Rashodi za nabavu nefinancijske imovine (šifra 4) – u 2026. godini ostvareni su u iznosu od 41.646,60 eura dok su u istom razdoblju 2025. iznosili 41.933,91 eura.
U 2026. godini nabavljena je laboratorijska oprema, licenca, prijenosna računala te stolna računala dok je u 2025. godini također nabavljena laboratorijska oprema te se ulagalo u računalni program potreban za povezivanje dosadašnjeg računalnog programa s Riznicom.

Y002 - MANJAK PRIHODA OD NEFINANCIJSKE IMOVINE – u 2026. godini iznosi 41.646,60
eura dok je u istom razdoblju 2025. godine iznosio 41.933,91 eura. 

X067 - UKUPNI PRIHODI ostvareni u 2026. godini iznose 2.790.308,61 eura dok su u istom razdoblju 2025. godine iznosili 2.865.309,76 eura. Smanjenje od 2,6 % odnosno u apsolutnom iznosu od 75.001,15 eura odnosi se najvećim dijelom zbog zaprimljene veće količine obaveznih cjepiva od Hrvatskog zavoda za javno zdravstvo u 2025. godini (u istom razdoblju ove godine zaprimljena su cjepiva u iznosu od 401.942,76 eura dok su prošle godine zaprimljena u iznosu od 602.110,79 eura).

Y034 – UKUPNI RASHODI ostvareni u 2026. godini iznose 2.456.715,62 eura dok su u istom razdoblju 2025. godine iznosili 2.312.184,20 eura. Povećanje od 6,3 % odnosno u apsolutnom iznosu od 144.531,42 eura vezano je najvećim djelom uz povećanje rashoda za zaposlene.

X004 – Ukupan višak prihoda ostvaren u razdoblju 01.01.- 30.09.2026. iznosi 333.592,99 eura dok je u prošlogodišnjem razdoblju ostvaren višak prihoda koji je iznosio 553.125,56 eura.


9221x,9222x VP - Višak prihoda - preneseni – za 2026. godinu iznosi 2.054.571,89 eura.


U Koprivnici, 14.10.2026. 

Bilješke sastavila:	                    Ravnateljica Zavoda:
Nikolina Gazdek, dipl. oec.                                                            dr. med. Lana Šepec, spec. kliničke  
                                                                                                                             mikrobiologije                 

